Keskustelu:Luettelo ikärajoista Suomessa

message: VIITTAUS: Seitsemäntoista vuotta (17v) täyttänyt
*Mahdollisuus hakea opintotukea.
replies: text: Löysin tälläsen: http://www.kela.fi/in/internet/suomi.nsf/NET/060601115327IL

text: Mutta en tiedä onko sitten opintotuki ja opintoraha sama asia. --PeqoS7 18. toukokuuta 2010 kello 16.37 (EEST)
replies: text: :Normaalisti niillä tarkoitetaan samaa. Tekstissä sen kannattaa olla virallisessa muodossaan. --Mpadowadierf 18. toukokuuta 2010 kello 16.59 (EEST)
replies: text: ::Opintotuki koostuu opintorahasta ja -lainasta. Lainaa tuskin alle 18-vuotiaalle myönnetäänkään. Edit: artikkeli opintotuki kertoo, että myös alle 18-vuotiaat voivat saada lainatakauksen, eli tiedä häntä sitten.  --Otrfan 18. toukokuuta 2010 kello 17.00 (EEST)
thread_title: Lähteet

message: Jos tänne aijotaan kerätä ainoastaan läkisääteisiä ikärajoja niin olisiko "Luettelo lakisääteisistä ikärajoista Suomessa" parempi nimitys tälle? --PeqoS7 18. toukokuuta 2010 kello 16.45 (EEST)
thread_title: Artikkelin nimi

message: Kukaan ei täytä "nollaa vuotta", joten muutin termin muotoon vastasyntynyt. Silloin myös alkaa luonnollisen henkilön (elossa olevan ihmisen) oikeuskelpoisuus Suomessa. Poistin korvausvelvollisuus-maininnan, koska Suomessa vahingonkorvausoikeudellista alaikärajaa ei ole erikseen määrätty missään, ja oikeuskäytännössäkin raja asettuu suurin piirtein 4–6-vuotiaisiin 7–8-vuotiaisiin riippuen vähän olosuhteista. Ei juuri koikkelehtimaan oppinut yksi- tai kaksivuotias ole itse missään vastuussa aiheuttamistaan vahingoista, kun puuttuu ymmärrys asioista. --Pxos 1. kesäkuuta 2011 kello 17.41 (EEST)  
↑  Muutettu hieman turhan alhaista ikää. Tanskassa on vissiin tuomittu 4–5-vuotiaita, mutta ilmeisesti Suomessa ei koskaan. --Pxos 23. helmikuuta 2012 kello 20.30 (EET)
thread_title:  Vastasyntynyt 

message: Laissa ei ole säädetty mitään alaikärajaa siihen, miten henkilö voi itsenäisesti määrätä omalla työllään ansaitsemistaan rahoista. Jos 13-vuotias on kuukauden kesätöissä, hänellä on vapaa oikeus itse päättää siitä, miten hän palkkansa käyttää. Sama koskee yhtä lailla myös lapsille annettuja viikkorahoja tai muita sellaisia käyttövaroja, joita edunvalvoja eli huoltaja eli yleensä vanhempi lapselleen luovuttaa vapaasti käytettäväksi. Artikkelissa ollut 15 vuoden ikäraja ei siis pidä paikkaansa. Yhtä lailla oikeustoimikelpoisuudelle ei ole erikseen mitään alarajaa. Kahdeksanvuotias lapsi voi tehdä sellaisia tavanomaisia tai vähäisiä oikeustoimia, jotka katsotaan hänen kehitystasoonsa sopiviksi, esimerkiksi ostaa koulurepun itse. Ja sitten on myös huomattava sellainen seikka, että mikäli vaikka 12-vuotias otetaan pariksi viikoksi kesätöihin työlainsäädännön vastaisesti, tämä lainvastaisuus ei suinkaan mitätöi työsuhdetta tai siitä maksettua palkkaa. Jos lapsi on tehnyt työn ja saanut siitä sovitun palkan, tätä palkkaa ei voida ottaa lapselta pois, ja lapsella on oikeus määrätä itse siitä, mihin tämän palkkansa käyttää. Jos palkkaa ei makseta, lapsella on nähdäkseni itsenäinen oikeus vaatia palkkasaataviaan oikeudessa esim. rikosasian käsittelyn yhteydessä. --Pxos 2. kesäkuuta 2011 kello 21.49 (EEST)
thread_title:  Oikeus määrätä omista työansioista ja muista rahoista 

message: Artikkeliin oli lisätty 18-vuotiaiden kohdalle (lähde: Taloustaito 9/2012) seuraavat oikeudet:
1) Oikeus määrätä omista rahoista ja muusta omaisuudesta. 2) Oikeus hakea lainaa tai luottokorttia. 3) Oikeus hakea itsenäisesti toimeentulotukea. Tämä on vähän hankala luettelo, kun se on osaksi tiukasti lakeihin perustuva ja lakeja lähdeviitteinä käyttävä luettelo ja toisaalta siinä on muitakin asioita kuten kuvaohjelmien ikärajoja. Vaikea sanoa, mitä kaikkea tähän lopulta voisi laittaa. Otin nyt kuitenkin nuo kolme yllämainittua oikeutta lähdemerkinnästä huolimatta pois, koska 1) Alle 18-vuotiaatkin saavat määrätä omista rahoistaan, tähän ei ole selvää ikärajaa. 2) Oikeus hakea tai saada laina tai luottokortti ei riipu lainsäädännöstä. Jos joku 16-vuotias hakee lainaa pankista, teoriassa pankki voi lainan antaa. Ikäraja-artikkeliin ei kuulu vallitsevan käytännön kirjaaminen. On totta, että alaikäisen tekemät velkasitoumukset katsotaan yleisesti pätemättömiksi, mutta mikään laki ei estä sellaisia tekemästä. Varsinkaan mikään erityinen "oikeus velan tekemiseen" ei ala vasta 18-vuotiaana. 3) Ymmärtääkseni laissa ei ole mitään ikärajoja toimeentulotuen hakemiselle ja lisäksi mielestäni yksin asuva 17-vuotiaskin lienee oikeutettu toimeentulotukeen. --Pxos (keskustelu) 12. lokakuuta 2012 kello 09.13 (EEST) Kommenttiin on jälkeenpäin lisätty tekstin kohtanumeroiden lihavointi sekä ikilinkit artikkelin mainittuihin versioihin. --Pxos (keskustelu) 16. joulukuuta 2016 kello 02.59 (EET)
Lisätietoa kohdasta 3 (oikeus hakea itsenäisesti toimeentulotukea) onkin nyt vuoden 2016 lopussa helposti saatavilla valtakunnallisesti, kun toimeentulotukiasiat siirtyvät kunnilta Kelaan. Kelan nettisivuilla lukee selvästi ohjeena joulukuussa 2016, että "[a]laikäinen lapsi voi hakea perustoimeentulotukea omalla hakemuksellaan, jos hän asuu erillään vanhemmistaan". Ikärajaa ei siis ole olemassa siinä, kuka voi hakea toimeentulotukea. Sanamuoto "omalla hakemuksellaan" tosiaan tarkoittaa tuen hakemista "itsenäisesti", vaikkakin hakemusta käsiteltäessä otetaan huomioon vanhempien tulot ja elatusmahdollisuus. Toinen asia on, jos sana "itsenäisesti" tarkoittaakin sitä, että asia ratkaistaan muista ihmisistä riippumatta. Kuitenkin alkuperäinen muotoilu toi ensiksi mieleen sen, että alle 18-vuotias ei olisi ollut oikeutettu edes tekemään hakemusta yksinään. On aina eri asia tehdä hakemus kuin saada asiassa ratkaisu. Ei pidä tehdä keinotekoista rajaa 18-vuotiaiden ja sitä nuorempien välille, ainakaan nyky-yhteiskunnassa. Varsinkin tuo kohta 1, missä suoraan väitettiin, että alle 18-vuotiailla ei olisi kelpoisuutta määrätä omista rahoistaan, on suorastaan vaarallisen harhaanjohtava. Paha juttu, kun tällaisia väitteitä vain heitetään Taloustaito-nimisessä lehdessä. On ihmisiä, jotka edelleen ottavat tosissaan kaiken, mitä toimittajat juttunsa panevat, ja sen perusteella keksivät päättää, mitä 16-vuotias saa palkkarahoillaan muka ostaa. --Pxos (keskustelu) 16. joulukuuta 2016 kello 02.51 (EET)
thread_title:  Kahdeksantoistavuotiaat